CELEX: C2005/281/59
Language: da
Date: 2005-11-12 00:00:00
Title: Sag T-353/05: Sag anlagt den 20. september 2005 — Gabrielle Giancarla Sharon Kubanski/Kommissionen

12.11.2005   
            
            
               DA
            
            
               Den Europæiske Unions Tidende
            
            
               C 281/32
            
         Sag anlagt den 20. september 2005 — Gabrielle Giancarla Sharon Kubanski/Kommissionen
   (Sag T-353/05)
   (2005/C 281/59)
   Processprog: italiensk
   Parter
   
      Sagsøger: Gabriella Giancarla Sharon Kubanski (Leggiuno, Italien) [ved: advokaterne Massimo Cindinanzi og Devis Bono]
   
      Sagsøgt: Kommissionen mod De Europæiske Fællesskaber
   Sagsøgerens påstande
   
               —
            
            
               Kommissionens afgørelse af 14. juni 2005, hvorved sagsøgerens klage nr. R/170/05 af 16. februar 2005 blev afvist, annulleres og dermed også afgørelse D(2002)34440 af 16. december 2004.
            
         
               —
            
            
               Kommissionen tilpligtes at betale lønforskellen fra den 16. januar 2005 og indtil sagsøgeren indplaceres i lønkategori B IV, løntrin 2, hvilket nærmere beløb fastsættes under sagen, eventuelt af en ekspert.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren i den foreliggende sag anfægter den afgørelse, hvorved Kommissionen opsagde den tidsbegrænsede kontrakt som midlertidigt ansat, der blev indgået den 4. oktober 2004. Det bemærkes i den henseende, at grunden til opsigelsen ifølge Kommissionen er, at sagsøgeren ikke opfylder kravene i vedtægtens artikel 5. Kommissionen lagde navnlig vægt på, at Gabrielle Kubanskis uddannelse (eksamineret medarbejder ved turistkontor) ikke gav grundlag for at indplacere hende i lønkategori B*4, løntrin 2, således som det var sket i den indgåede ansættelseskontrakt.
   Til støtte for sit søgsmål har sagsøgeren følgende gjort gældende:
   
               —
            
            
               I meddelelse om udvælgelsesprøve KOM/2004/5352/R, der ligger til grund for sagsøgerens ansættelsesprocedure såvel som for den foreliggende sag, blev der ikke stillet krav om, at kandidaterne skulle besidde en bestemt uddannelse.
            
         
               —
            
            
               Artikel 5, stk. 3, litra a), afsnit ii) og afsnit iii) i Vedtægten for tjenestemænd i De Europæiske Fællesskaber er blevet tilsidesat og anvendt forkert. I denne forbindelse anføres dels, at sagsøgerens eksamensbevis bevidner, at hun har gennemført en videregående erhvervskompetencegivende uddannelse af tre års varighed, der giver hende adgang til et universitetsstudium, dels at sagsøgeren fra den 1. maj 2001 til den 30. april 2004 ved Centro Comune di Ricerca di Ispra har udført opgaver, der er fuldstændigt identisk med dem, der indgår i den stilling, der er genstand for udvælgelsesprøven i denne sag.
            
         
               —
            
            
               Artikel 14 og 47-50 i Ordningen for øvrige ansatte i Fællesskaberne er blevet tilsidesat.
            
         
               —
            
            
               Princippet om den berettigede forventning er blevet tilsidesat.
            
         
               —
            
            
               Administrationen har handlet uretmæssigt, idet den har tilsidesat retssikkerhedsprincippet og ligebehandlingsprincippet.